《新晴》
明代·何准道

几树鸠呼妇，支筇试一行。远山青不尽，芳草绿初平。

乱云归别浦，野日照孤城。心折前宵雨，芭蕉枕上声。

作者简介：何准道，字旦兼，号茜园。香山（今中山）人。吾驺长子。明思宗崇祯十五年（一六四二）举人。官至吏科给事中。清兵入粤，吾驺督师三水，准道从父军中。国势瓦解，遂遁迹不出，与屈大均、高俨、谢长文、陈子升多酬和，并多方外交。著有《玄英阁稿》、《棕山诗集》。清陈伯陶《胜朝粤东遗民录》卷二有传。